વાતનો સાર તો એટલો જ કે આ વર્ષે ગીતો હિટ જવાનું કારણ નંબર એક બોલિવુડના મ્યુઝિક ડિરેક્ટરો અને ગાયકો હતા. નંબર બે આપણે બોલિવુડનું સાંભળી સાંભળીને કંટાળી ગયા હતા એટલે તેના જેવો ચમકારો દેશી ભાષામાં થાય તો મઝા આવવાની જ. નંબર ત્રણ આપણી ક્વોલિટી છેલ્લા ત્રણેક વર્ષથી ગીતો બાબતે સુધરતી જાય છે. માનવામાં ન આવતું હોય તો ગયા વર્ષની રોંગ સાઈડ રાજુ જોઈ લો. દાવ થઈ ગયો યારના ગીતો જોઈ લો (મન ગમતું કોઈ છે) આ બધા સુપરહિટ ગીતો વચ્ચે ગુજરાતી દર્શકો બોલિવુડના ગીતોને આવજો કરવાનું વિચારી રહ્યા છે. અને જો ગુજરાતીમાં મબલખ ફિલ્મો બનતી રહી અને એટલા જ ગીતો સામે આવતા રહ્યા તો પછી શું કહેવું ? કદાચ લોકો બોલિવુડનું એક પણ ગીત નહીં સાંભળે.